กรุงไทยออกฝากประจำ 3 ด.ดอก 4% ในงาน KTB Fair 2009
นายอภิศักดิ์ ตันติวรวงศ์ กรรมการผู้จัดการ&nbsp; ธนาคารกรุงไทย เปิดเผยว่า&nbsp; ธนาคารเตรียมจัดงาน KTB Fair 2009&nbsp;ระหว่างวันที่ 16-18 ธ.ค.นี้ ที่ลานเอนกประสงค์ อาคาร บี ศูนย์ราชการเฉลิมพระเกียรติ ถนนแจ้งวัฒนะ และอีก 9 จุดทั่วประเทศ โดยให้ส่วนลดพิเศษผลิตภัณฑ์และบริการทางการเงิน สินค้าอุปโภคบริโภค รวมทั้งโครงการหมู่บ้านจัดสรรและคอนโดมิเนียมกว่า 200 บูธ&nbsp;โดยจะมีนายกรณ์ จาติกวณิช รัฐมนตรีว่าการกระทรวงการคลัง จะเป็นประธานเปิดงานในวันที่ 16 ธ.ค.นี้&nbsp;
8 ธ.ค. 2552

นายอภิศักดิ์ ตันติวรวงศ์ กรรมการผู้จัดการ  ธนาคารกรุงไทย เปิดเผยว่า  ธนาคารเตรียมจัดงาน KTB Fair 2009 ระหว่างวันที่ 16-18 ธ.ค.นี้ ที่ลานเอนกประสงค์ อาคาร บี ศูนย์ราชการเฉลิมพระเกียรติ ถนนแจ้งวัฒนะ และอีก 9 จุดทั่วประเทศ โดยให้ส่วนลดพิเศษผลิตภัณฑ์และบริการทางการเงิน สินค้าอุปโภคบริโภค รวมทั้งโครงการหมู่บ้านจัดสรรและคอนโดมิเนียมกว่า 200 บูธ โดยจะมีนายกรณ์ จาติกวณิช รัฐมนตรีว่าการกระทรวงการคลัง จะเป็นประธานเปิดงานในวันที่ 16 ธ.ค.นี้  
ทั้งนี้ ธนาคารได้ออกเงินฝากประจำ 3 เดือน โดยให้อัตราดอกเบี้ย 4% ต่อปี รับฝากขั้นต่ำ 5 หมื่น สูงสุด 1 ล้านบาท สำหรับลูกค้าที่มาร่วมงาน KTB Fair 2009 โดยลูกค้าเพียงนำบัตรประชาชนไปขอรับใบแสดงสิทธิ์ภายในงาน และนำบัตรแสดงสิทธิ์ไปเปิดบัญชีที่สาขาของธนาคารทั่วประเทศกว่า 880 แห่ง ได้จนถึงวันที่ 25 ธันวาคม 2552
นอกจากนี้ ธนาคารยังมีโปรโมชั่นพิเศษอื่นๆ เช่น สินเชื่อเพื่อที่อยู่อาศัยสำหรับข้าราชการ ดอกเบี้ยปีแรก 0 % และฟรีค่าธรรมเนียมประเมินหลักทรัพย์ นิติกรรมจำนอง ค่าจัดการเงินกู้ ลดราคาทรัพย์พร้อมขายสูงสุด 30 %  โปรแกรมพิเศษสำหรับการลงทุนใน RMF/LTF ประกันภัย ประกันชีวิต  ให้คำปรึกษาโครงการแก้ไขปัญหาหนี้นอกระบบ รวมทั้งสินค้าอุปโภคบริโภคราคาลดพิเศษจากกลุ่มสหพัฒนพิบูล กลุ่มซีพี บ้านจัดสรรและคอนโดมิเนียม จากกลุ่มอารียาพ็อพเพอร์ตี้ เปรมศิริ กฤษณา ฌองเซลิเซ่ มั่นคงเคหะ กลุ่ม KC เป็นต้น
ขณะเดียวกันธนาคารยังจัดงานที่สาขาสวนมะลิ สาขาถนนสุเทพ จังหวัดเชียงใหม่ สาขาถนนสิงหวัฒน์ จังหวัดพิษณุโลก สาขาสี่แยกสนามจันทร์ จังหวัดนครปฐม สาขาศรีราชา จังหวัดชลบุรี สาขานครราชสีมา จังหวัดนครราชสีมา สาขาร้อยเอ็ด จังหวัดร้อยเอ็ด สาขาภูเก็ต จังหวัดภูเก็ต และสาขาศาลากลางจังหวัดนครศรีธรรมราช  โดยจะจัดต่อเนื่องเป็นประจำทุกปี  เพื่อขอบคุณลูกค้าของธนาคาร